cyanic-selkie/wikianc huggingface dataset:
Ֆորտ Նոքս
60 տարիների ընթացքում Ֆորտ Նոքսը ԱՄՆ բանակի սպառազինության կենտրոնի և ԱՄՆ բանակի սպառազինության դպրոցի (այժմ տեղափոխվել է Ֆորտ Բեննինգ) կացարան է եղել և օգտագործվել է թե Բանակի, թե Ծովային կորպուսի կողմից՝ M1 Abrams հիմնական մարտական տանկի վրա անձնակազմի ուսուցումն անցկացնելու համար։ Միացյալ Նահանգների բանակի Հեծելազորի ու զինված ուժերի և գեներալ Ջորջ Ս. Փեթթոնի կարիերայի պատմությունը գտնվում է Գեներալ Ջորջ Փեթթոնի թանգարանում, որը տեղակայված է Ֆորտ Նոքսի հրապարակում։
Ձուլակտորների շտեմարան
ԱՄՆ Գանձապետական բաժանմունքը 1937 թվականից ի վեր տեղում պահպանել է Ոսկու ձուլակտորների շտեմարանը։
Փեթթոն թանգարան
Ջորջ Ս. Փեթթոնի թանգարանն ու Ֆորտ Նոքսի ղեկավարության կենտրոնը ներառում են ցուցանմուշներ, որոնք ընդգծում են ղեկավարության խնդիրները, որ հայտնվել են 2001 թվականի սեպտեմբերի 11-ի հարձակումներից, որոնք ներառում են երկու հրշեջ մեքենա։ Նրանցից մեկը, որը նշված է որպես «Փրփուր 161», մասամբ վնասվել է և հալվել Պենտագոնի վրա հարձակման ժամանակ։ Ֆորտ Նոքսը նաև Միացյալ Նահանգների բանակի մարդկային ռեսուրսների հրամանատարության «Տիմոթեոս Մաուդ» մեծ վարպետության կենտրոնի գտնվելու վայրն է, որն անվանակոչվել է ԱՄՆ զինված ուժերի բարձրաստիճան անդամ, 2001 թվականի սեպտեմբերի 11-ի հարձակումների ժամանակ զոհված գեներալ-լեյտենանտ Տիմոթի Մոուդի պատվին ։ 2012 թվականին ԱՄՆ բանակի սպառազինության դպրոցը տեղափոխվեց «Մեծ վարպետության զորաշարժերի կենտրոն» Բեննինգում։
Ամրաշինություն
Ամրությունները կառուցվել են բնակավայրի մերձակայքում քաղաքացիական պատերազմի ընթացքում 1861 թվականին, երբ կառուցվել է Ֆորտ Դաֆիլդը։ Ֆորտ Դաֆիլդը գտնվում էր մեզ Մալդրո Հիլ անունով հայտնի ռազմավարական կետում, որը բացվում էր դեպի Սոլթ ու Օհայո գետերի միախառնման տեղը և Լուիսվիլի և Նաշվիլի ուղեկալը։ Տարածքը վիճարկվել է Միացյալ Նահանգների և դաշնակից ուժերի կողմից։ Պատերազմի ընթացքում հանցագործներից կազմակերպված հրոսակախմբերը հաճախ էին հարձակվում տարածքի վրա։ Դաշնակից բանակի 2-րդ հեծելազորի հրամանատար Ջոն Հանտ Մորգանը ներխուժեց տարածք իր Ինդիանա և Օհայո ներխուժումից առաջ, որը հայտնի էր որպես Մորգանի արշավանք ։
Նոր ճամբար
Նոր ճամբարն անվանվել է Հեղափոխական պատերազմի ընթացքում հրետանային զորքերի հրամանատար և երկրի առաջին քարտուղար Հենրի Նոքսի անունով։ Ճամբարը ընդարձակվել էր 1918 թվականի հունիսին ձեռք բերված ավելի քան 40,000 ակր (16,000 հա) տարածքի վրա, իսկ շինարարությունը պատշաճ կերպով սկսվել է 1918 թվականի հուլիսին։ Շինարարական ծրագիրը կրճատվել է պատերազմի ավարտից, իսկ հետագայում նաև 1920 թվականի Ազգային պաշտպանության որոշման արդյունքում 1921 թվականի բանակի կրճատումներից հետո։ Ճամբարը մեծապես կրճատվեց և դարձավ 5-րդ կորպուսի վերապատրաստման կիսամշտական կենտրոն, Ազգային գվարդիայի և քաղաքացիական ռազմական ուժերի վերապատրաստման ճամբար։ Կարճ ժամանակահատվածում, 1925-1928 թվականներին, տարածքը կոչվել է «Հենրի Նոքսի ճամբար Ազգային անտառ» ։
Ամերիկայի հիմնարար փաստաթղթերի պահպանություն
1941 թ.-ին Պիրլ-Հարբորի վրա ճապոնական հարձակումից պաշտպանության ժամանակ Անկախության հռչակագիրը, ԱՄՆ Սահմանադրությունը և Գետտիսբուրգի ուղերձը տեղափոխվեցին Միացյալ Նահանգների ձուլակտորների շտեմարան պահպանությ համար մինչև հրամանատար Վ․ Ս․ Հատֆիլդը 1944 թվականի սեպտեմբերին ազատագրեց նավամատույցները ։
Ռազմական ուժերի մեքենայացված միավորումների աշխատանքը
1931 թվականին մեքենայացված հեծելազորի մի փոքրիկ միավորման զորավարժություն նշանակվեց Ֆորտ Նոքսի ճամբարում՝ որպես ուսումնական վայր։ Ճամբարը 1932 թվականին հունվարին վերածվեց մշտական կայազորի և վերանվանվեց Ֆորտ Նոքս։ Առաջին հեծելազորային գունդը ժամանել է մեկ ամիս հետո, դառնալով Առաջին հեծելազորային (մեքենայացված) գունդը։
Ֆիլմի պատմություն
Այնպիսի ֆիլմեր, ինչպիսիք են Ոսկե մատներ (1964) և Ուսադիրներ (1981), նկարահանվել են Ֆորտ Նոքսում ։
1993 թվականի կրակոցներ
1993 թվականի հոկտեմբերի 18-ին Արթուր Հիլը կրակահերթեր էր արձակել, սպանելով երեք, վիրավորելով երկու հոգու, այնուհետև ինքնասպանություն գործեց, կրակելով և դաժանորեն իրեն խոցելով։ Կրակոցները տեղի են ունեցել Ֆորտ Նոքսի ուսուցման աջակցության կենտրոնում։ Նախքան միջադեպը, Հիլի հետ աշխատողները պնդում էին, որ վախենում են հոգեկան անկայուն անձից, ով աշխատում էր իրենց հետ։ Հիլը մահացել է հոկտեմբերի 21-ին, ինքնասպանության հասցրած հրազենային վնասվածքից  ։
Մարդկային ռեսուրսների հրամանատարություն
Բանակի մարդկային ռեսուրսների հրամանատարության կենտրոնը վերատեղակայվել է Ֆորտ Նոքս 2009 թվականի սկզբին Վաշինգտոնից։ Ֆորտ Նոքսում ամենուրեք նոր կառույցների շինարարություն էր, ինչպես Բանակի մարդկային ռեսուրսների կենտրոնը, որը Ֆորտ Նոքսի պատմության մեջ ամենամեծ շինարարական նախագիծն է։ Այն կազմում է 185 մլն դոլար, երեք հարկանի՝ 880,000 քառակուսի ֆուտ (82,000 մ2) վեց փոխկապակցված շենք, 104 ակր (42 հա)։
2010 թվականի մայիսին Ֆորտ Նոքսում բացվեց Մեծ վարպետության մարդկային ռեսուրսների կենտրոն, պետության ամենախոշոր գրասենյակային շենքը՝ բացված ֆորտ Նոքսում։ Նոր կենտրոնում աշխատում է շուրջ 4 300 զինվոր և քաղաքացիական անձ ։
Ֆորտ Նոքսի բարձրագույն դպրոց
Ֆորտ Նոքսը տեղակայված չորս բանակներից (մյուսներն են՝ Ֆորտ Քեմփբել, Կենտուկի; Ֆորտ Միդ, Մերիլենդ և Ֆորտ Սեմ Հյուսթ, Տեխաս) միակն է, որ դեռևս ունի այդտեղ տեղակայված ավագ դպրոց։ 9-12 դասարանների համար նախատեսված ավագ դպրոցը կառուցվել է 1958 թվականին և հիմնադրման օրվանից քիչ փոփոխությունների է ենթարկվել, այդ թվում նաեւ նոր շենքը, որն ավարտվել է 2007 թվականին։
Աշխարհագրություն
Ֆորտ Նոքսը տեղակայված է 37°54'09.96" հյուսիս, 85°57'09.11" արևմուտք, Օհայո գետի երկայնքով. Շտեմարանը տեղակայված է 37°52'59.59" հյուսիս, 85°57'55.31" արևմուտք։ Միացյալ Նահանգների մՄարդահամարի գրասենյակի տվյալներով բազան ունի 20․94 մղոն2 (54.23 կմ2) ընդհանուր տարածք, որից 20․92 մղոն2 (54.18 կմ2) ցամաք է, իսկ 0․03 մղոն2 (0․08 կմ2)՝ 0․14 տոկոսը՝ ջրային տարածք ։ Ֆորտ Նոքսի մոտ գտնվող համայնքները ներառում են Բրանդենբուրգը, Էլիզաբետտաունը, Հոդգենվիլը, Լուիսվիլը, Ռեդկլիֆը, Շեֆերդսվիլը և Կենտուկին ։ Մալդրոուի Միդ վարչական քաղաքն ամբողջությամբ շրջապատված է Ֆորտ Նոքսի կողմից։
Կլիմա
Կլիման այս բնագավայրում բնութագրվում է տաք, խոնավ ամառներով և ընդհանուր առմամբ մեղմ՝ սառը ձմեռներով։ Կյոպպենյան կլիմայական դասակարգման համակարգի համաձայն, Ֆորտ Նոքսն ունի խոնավ մերձտոպիկական կլիմա, կլիմայի քարտեզների վրա կրճատ՝ "Cfa" ։
Ժողովրդագրություն
2000 թվականի մարդահամարի տվյալների համաձայն, կար 12,377 մարդ, 2 748 ընտանիք և բազայում բնակվող 2,596 ընտանիք։ Բնակչության խտությունը մեկ քառակուսի մղոնի վրա (228.5 կմ2) 591.7 բնակիչ էր։ Կար 3,015 բնակելի միավոր, 144,1 քառակուսի մղոն (55,6 կմ2) միջին խտությամբ։ Ըստ բազայի ռասայական բաշխվածության՝ 66.3% սպիտակամորթ են, 23.1% աֆրիկյան ամերիկացի, 0.7% բնիկ ամերիկացի, 1.7% ասիացի, 0.4% խաղաղօվկիանոսյան կղզիների, 4.3% այլ ցեղերի և 3.6% երկու կամ ավելի ցեղերի ներկայացուցիչներ։ Այլ ցեղերի սպանախոսները կամ լատինախոսները բնակչության 10.4%-ն են կազմում։
Հիմնական օգտագործում
Ամերիկյան անգլերենում, "Ֆորտ Նոքս" տերմինը հիմնական քննարկումներում օգտագործվում է որպես անվտանգ տեղանքի հոմանիշ։
Արտաքին հղումներ
Կատեգորիա:1861 հիմնադրումներ ըստ երկրի
Ընտանի կենդանիների գերեզմանոց
Ընտանի կենդանիների գերեզմանոց, գերեզմանոց, որը հատուկ հարմարեցված է ընտանի կենդանիների հուղարկավորության համար։
Բազմաթիվ մշակույթներում մարդկային մնացորդների հուղարկավորությունից բացի, նաև պարբերաբար թաղվում էին կենդանիների մնացորդները։ Դա հաճախ անհրաժեշտ է հիգիենիկ պատճառներով, երբ օրգանիզմները չեն կարող հեռացվել այլ կերպ։
Ընտանի կենդանիներին հաճախ թաղում էին հանդիսավոր կերպով։ Շատ ընտանիքներ մահացած ընտանի կենդանիներին թաղել են իրենց սեփական տարածքներում, հիմնականում բակում, արկղում, պարզ դագաղում կամ կոնտեյներում։
Պատմություն
Հին եգիպտացիները, ինչպես հայտնի է, մումիֆիկացնում և թաղում էին կատուներին՝ դրանք համարելով սրբազան։ Սրընչակներին նույնպես մումիֆիկացնում էին (սրընչակի մումիան Բրուքլինի թանգարանում)։ Վեց մումիֆիկացված սրընչակներ հայտնաբերվել են Ֆիվի մոտ գտնվող Աքմիմ դամբարանում։ Դրանք թվագրվում են 27-րդ դինաստիային (մ․թ․ա․ մոտ 2400 թվական)։ Հնագույն աշխարհում շների ամենամեծ հայտնի գերեզմանոցը հայտնաբերվել է Իսրայելի Աշկելոն քաղաքում գտնվող Աշկելոն ազգային պարկում ։
Հռոմեացիները կենդանիների դիակների դեմ պայքարի համար նման միջոցներ ունեին։ Հողամասերը հատուկ պահեստավորվում էին սեփականատիրոջ կենդանիներին նվիրված քարե մեծ կոթողների համար։
Լոնդոնի Հայդ պարկն ընտանի կենդանիների ոչ պաշտոնական գերեզմանատան վայր էր 1881 և 1903 թվականների միջև ։ Այդ ընթացքում այնտեղ ավելի քան 300 մանրանկարչական տապանաքար է տեղադրվել ։
Ֆրանսիայում շների գերեզմանոցը, որը գտնվում է Կլիշի-լա-Գարենի և Անյեր-սյուր-Սեն արվարձանների միջև, համարվում է կենդանիների առաջին գերեզմանոցը, թեև առաջինն բացվել էր 1896 թվականին ԱՄՆ-ի Նյու Յորք նահանգի Հարթսդեյլ քաղաքում։ Ներկայումս այն գտնվում է Անիեր քաղաքի սեփականության և կառավարման ներքո և բաց է այցելուների համար ։
Ներկայումս ընտանի կենդանիներին թաղում կամ դիակիզում են։ Դիակիզված կենդանու աճյունը կարող է պահվել հատուկ արկղում կամ ցրվել։
Թաղման ընտրանքներ
Որոշ գերեզմանոցներում, ինչպիսին է օրինակ Մերիլենդ նահանգի Սիլվեր Սփրինգ քաղաքում գտնվող Ասփին Հիլ հիշատակի այգում (Aspin Hill Memorial Park) մարդկանց և կենդանիների մնացորդները կարող են թաղվել միմյանց կողքին ։ 2010 թվականի հունվարին Ուեսթ Լինդսի շրջանային խորհուրդը Սթեյնթոն բայ Լանգվորթ գյուղում կենդանիների մնացորդները թաղելու թույլտվություն է տվել «կանաչ թաղման» (green burial) շրջանակներում, ինչի շնորհիվ այն դարձել է Անգլիայում առաջին տարածաշրջանը, որտեղ ընտանի կենդանիները կարող էին թաղվել իրենց տերերի կողքին ։
Հանրամատչելի մշակույթում
1983 թվականին հրատարակվել է Սթիվեն Քինգի վեպը հին գերեզմանոցի մասին, որը կարող է վերակենդանացնել մահացած մարմինները։ 1989 թվականին այն էկրանավորվել է ռեժիսոր Մերի Լեմբերթի կողմից, որպես սարսափ ֆիլմ։ 1992 թվականին լույս է տեսել նաև երկրորդ մասը։ 2019 թվականին ռեժիսորներ Կեվին Կոլշը և Դենիս Վիդմայերը վեպի հիման վրա ևս մեկ ֆիլմ են նկարահանել։
Արտաքին հղումներ
Կատեգորիա:Կենդանիներ և մարդիկ Կատեգորիա:Կենդանիներին նվիրված հուշարձաններ Կատեգորիա:Կենդանիների գերեզմանատներ‎
Հանուն երկխոսության և զարգացման մշակութային բազմազանության համաշխարհային օր
Հանուն երկխոսության և զարգացման մշակութային բազմազանության համաշխարհային օր, Միավորված ազգերի կազմակերպության կողմից նշվող միջազգային տոն է՝ բազմազանության խնդիրներին կապված հարցերը խթանելու համար։ Ներկայումս անցկացվում է մայիսի 21-ին ։ Միավորված ազգերի կազմակերպության գլխավոր ասամբլեան այս օրը հռչակել է ՅՈՒՆԵՍԿՕ-ի՝ 2001 թվականի նոյեմբերի մշակութային բազմազանության մասին Համաշխարհային հռչակագրով ։ Այն հռչակվել է ՄԱԿ-ի 57/249 բանաձևով ։
Բազմազանության օրը, որը պաշտոնապես հայտնի է որպես «Հանուն երկխոսության և զարգացման մշակութային բազմազանության համաշխարհային օր», օգնում է համայնքներին հասկանալու մշակութային բազմազանության արժեքը, հիշեցնում, որ ժողովրդավարության, հանդուրժողականության, սոցիալական արդարության և ազգերի ու մշակույթների միջև փոխադարձ հարգանքի պայմաններում բարգավաճող մշակութային բազմազանությունն անհրաժեշտ է տեղական, ազգային և միջազգային մակարդակներով խաղաղություն և անվտանգություն ապահովելու համար և սովորեցնում, թե ինչպես համատեղ ապրել։ Այս օրը հռչակվել է 2001 թվականին Աֆղանստանում Բուդդայի բամիանական արձանների ոչնչացման առիթով ։
Ծանոթագրություններ
Կատեգորիա:ՄԱԿ-ի միջազգային օրեր Կատեգորիա:Մայիսի տոներ Կատեգորիա:Մայիսի 21
Սուրբ Աստվածածին վանք (Ագուլիս)
Սուրբ Աստվածածին վանք (նաև՝ Սուրբ Աստվածածին անապատ , Մեծ Սուրբ Աստվածածին վանք ), հայկական վանական համալիր Մեծ Հայքի Վասպուրական աշխարհի Գողթն գավառում, ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Որդուարի շրջանի Վերին Ագուլիս գյուղում ։ Եկեղեցին այժմ էլ կանգուն է ։
Ծանոթագրություններ
Կատեգորիա:Ագուլիսի վանքեր և եկեղեցիներ Կատեգորիա:Ադրբեջանի նախկին շենքեր և կառույցներ Կատեգորիա:Ադրբեջանում ոչնչացված հայկական հուշարձաններ
Սերգեյ Գաբրիելյան
Սերգեյ Էդուարդի Գաբրիելյան, ռուսական թատրոնի և կինոյի դերասան։ ՌԴ վաստակավոր արտիստ (1998)։
Կենսագրություն
Սերգեյ Գաբրիելյանը ծնվել է 1962 թվականի փետրվարի 13-ին։ 1987 թվականին ավարտել է Ռուսաստանի թատերական արվեստի համալսարանի դերասանական ֆակուլտետը՝ Լյուդմիլա Կասատկինայի դասարանը ։ Ավարտելուց հետո ընդունվել է Մոսկվայի Մ․ Գորկու անվան գեղարվեստական ակադեմիական թատրոն (գեղարվեստական ղեկավար՝ Տատյանա Դորոնինա) ։
1989 թվականից նկարահանվում է կինոյում։ 1991 թվականին առաջին անգամ հանդես է եկել գլխավոր դերով «Խաղ միլիոնների համար» ֆիլմում։
1999-2002 թվականներին մասնակցել է ОРТ հեռուստաալիքով հեռարձակվող «Բաղնիքդ անուշ» հեռուստահաղորդմանը։
Ընտանիք
Ամուսնացած է դերասանուհի Իրինա Բյակովայի հետ։ Որդին՝ Սերգեյ Գաբրիելյանը, ևս դերասան է ։
Ծանոթագրություններ
Կատեգորիա:Ռուս դերասաններ Կատեգորիա:Ռուսաստանի թատերական արվեստի ինստիտուտի շրջանավարտներ Կատեգորիա:Ռուսաստանի Դաշնության վաստակավոր արտիստներ
Պեռլիտաբետոն
Պեռլիտաբետոն, թեթև բետոնի տարատեսակ, որտեղ որպես լցանյութ օգտագործված են փքված պեուիտը կամ նման հրաբխային ապարները (օբսիդիան, վիտրոֆիր և այլն)։ Պեռլիտաբետոնի համար որպես կապակցանյութ ծառայում են ցեմենտը (հիմնականում), կիրը, շինարարական գիպսը, սինթետիկ խեժերը են։ Տարբերում են ջերմամեկուսիչ (ծավալային զանգվածը՝ 250—500 կգ/մ³, ջերմահաղորդականության գործակիցը՝ 0,07—0,13 վտ/(մK)) և կոնստրուկտիվ-ջերմամեկուսիչ պեռլիտաբետոն, ծավալային զանգվածը, 600— կգ/մ³, ամրությունը՝ 3,5-10 Մն/մ³, ջերմահաղորդականության գործակիցը՝ 0,15—0,33 վտ/(մK)։ Վերջինս օգտագործվում է, հիմնականում, շենքերի հավաքովի պատող կոնստրուկցիաների պատրաստման համար։ Առավեք թեթե պեռլիտաբետոննեոը ստանում են սինթետիկ խեժերի օգտագործմամբ։
Կատեգորիա:Բետոն
Ռեյմոնդ Գևորգյան
Ռեյմոնդ (Հարություն) Գևորգյան (Raymond Haroutioun Kévorkian, ), ֆրանսահայ պատմաբան, ԳԱԱ արտասահմանյան անդամ, պատմական գիտությունների դոկտոր-պրոֆեսոր (1980) ։
Կենսագրություն
Ավարտել է Սեն-Դենիի փարիզյան համալսարանը, որտեղ էլ ներկա պահին դասավանդում է, ինչպես նաև աշխատում որպես Ֆրանսիայի աշխարհաքաղաքականության ինստիտուտի հետազոտությունների ղեկավար (Institut Français de Géopolitique)։ Փարիզի Նուբարյան գրադարանի տնօրենն է, ինչպես նաև «Հայ ժամանակակից պատմություն» (d'Histoire arménienne contemporaine ) կոչվող ամսագրի խմբագիրը։
Հեղինակել է «Հայոց ցեղասպանություն` ամբողջական պատմություն» աշխատությունը, որն սկզբնապես հրատարակվել է Ֆրանսիայում՝ 2006 թվականին։ Գրքում լայնորեն օգտագործված է Նուբարյան գրադարանի արխիվային նյութերը։
Հայոց ցեղասպանության ճանաչման գործում նշանակալի ավանդ ունենալու համար 2010 թվականին Գևորգյանը Հայաստանի Հանրապետության 3-րդ նախագահ Սերժ Սարգսյանի կողմից արժանացել է Նախագահի հատուկ մրցանակի։
Ծանոթագրություններ
Կատեգորիա:Ֆրանսահայ պատմաբաններ Կատեգորիա:Ֆրանսահայ պրոֆեսորներ Կատեգորիա:Պատմական գիտությունների դոկտորներ Կատեգորիա:Հայագետներ Կատեգորիա:Ֆրանսիացի պատմաբաններ
Վիլնոքս լա Գրանդ
Վիլնոքս լա Գրանդ (Villenauxe-la-Grande), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2012 թվականի դրությամբ կազմում է 2794 մարդ, բնակչության խտությունը` 154.79 մարդ/կմ²։ Բնակավայրը զբաղեցնում է 18.05 կմ² տարածք։
Աշխարհագրություն
Գտնվում է Փարիզ քաղաքից 95 կմ արևելք, Շալոն ան Շամպայն քաղաքից` 75 կմ հարավ-արևմուտք, Տրուա քաղաքից` 55 կմ հյուսիս-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 1865 աշխատունակ (15-64 տարեկան) բնակիչ, որոնցից ակտիվ էին 970-ը, իսկ ոչ ակտիվները` 895։ Ակտիվության ցուցանիշը կազմում է 52,0 %։ 970 աշխատունակ մարդկանցից աշխատել է 829 անձ (454 տղամարդ և 375 կին)։ Գործազուրկ են եղել 141 անձ (66 տղամարդ և 75 կին)։ 895 անաշխատունակներից 86-ը եղել են աշակերտներ կամ ուսանողներ, 152-ը` թոշակառուներ, իսկ 657-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ծերություն
Ծերություն, մարդ ու կյանքի ժամանակահատված, որը սկսվում է օրգանիզմ ի՝ բազմանալու ունակության կորստով և վերջանում մահվամբ։ Հաճախ ուղեկցվում է առողջության, մտավոր ունակություններ ի, տարբեր գործառույթների վատթարացմամբ։ Ծերությունը բաժանվում է մի քանի ենթափուլերի՝ տարեցություն, բուն ծերություն և երկարակեցություն ։
Համաձայն ԱՀԿ-ի նոր տարիքային դասակարգման՝
Կյանքի այս ժամանակահատվածում աշխատող անձինք իրավունք ունեն թոշակի անցնել։ Կենսաթոշակային տարիքը տարբեր երկրներում տարբեր է. տատանվում է 55-ից 70-ի միջև։ Կան նաև աշխատող կենսաթոշակառուներ։
Պատմություն
Հին դարերում 30-40 տարեկանը ծերության շեմ է համարվել (որից հետո 5-10 տարի է մնացել ապրելու), իսկ միջին դարերում այդ շեմն անցել է 40-50 տարին։
Ացտեկներ
Ծերության հետ կապված ացտեկներ ի առավել ճշգրիտ պատկերացումները արտահայտվել են իտալական մեկնաբանություններով համեմված Ռիոսի օրենսգրքում.
Հին Եգիպտոս
Հին եգիպտական արվեստ ում կանայք գրեթե միշտ պատկերվել են իդեալականացված` երիտասարդ և գրավիչ, մինչդեռ տղամարդիկ ներկայացվել են և՛ երիտասարդ, և՛ ծեր տարիքում` իրատեսորեն կամ իդեալականացված։
Սահմանման փորձեր
«Ծերություն» տերմինը չի կարող ճշգրիտ սահմանվել, քանի որ տարբեր հասարակություններում այն տարբեր իմաստներ ունի։ Աշխարհի շատ երկրներում մարդիկ համարվում են ծեր՝ իրենց գործունեության և սոցիալական դերի որոշ փոփոխությունների պատճառով։ Ռուսաստան ում, Եվրոպա յում, ԱՄՆ-ում և շատ այլ երկրներում մարդիկ համարվում են ծեր, երբ ապրած են լինում որոշակի թվով տարիներ։
Ծերացման սոցիալական, հոգեբանական և կենսաբանական կողմերը, դրա պատճառները և դրա դեմ պայքարի ուղիները ուսումնասիրում է գերոնտոլոգիա գիտությունը։ Գերոնտոլոգիայի՝ ծերության ժամանակ հիվանդությունների բուժման և կանխարգելման առանձնահատկություններին նվիրված բաժինը կոչվում է գերիատրիա (ծերաբուժություն)։
«Երրորդ հասակ» հասկացություն
Հյուսիսային Ամերիկա յում և Եվրոպայում գոյություն ունի «երրորդ հասակ» հասկացությունը. դա ակտիվ կյանքի ժամանակահատվածն է, որը սկսվում է թոշակի անցնելուց հետո։ Վերջերս զարգացած երկրներում սկսել է կիրառվել նաև «չորրորդ տարիք» հասկացությունը, որը ոչ այնքան ակտիվ ծերության տարիքն է։ Ինչպես նշում է Ռուսաստանի Գերոնտոլոգիական գիտահետազոտական կլինիկական կենտրոնի տնօրեն, RAMS-ի ակադեմիկոս Վլադիմիր Շաբալինը.
Աշխարհի տարեց մարդկանց թվաքանակի աճ
Ըստ ՄԱԿ-ի տվյալների՝ 60 և ավելի բարձր տարիքի աշխարհի բնակչության դինամիկան XX դարի երկրորդ կեսին և XXI դարի սկզբին հետևյալն է եղել. 1950 թվականին` 205 միլիոն մարդ, 2000 թվականին` 600 միլիոն մարդ, իսկ 2009 թվականին՝ ավելի քան 737 միլիոն մարդ։
2009 թվականին աշխարհում միջին հաշվով 60-ից բարձր տարիքի բնակչության մասնաբաժինը կազմել է 10.8%: Ծերերի թվաքանակը ամենափոքրն է եղել Քաթար ում և ԱՄԷ-ում (1,9%), իսկ ամենամեծը` Ճապոնիա յում (29,7%) ։
Հասարակության ծերացումը տնտեսական լուրջ խնդիր է։ ՄԱԿ-ի կանխատեսումներով` արդեն 2050 թվականին աշխարհի բնակչության 22%-ը կլինեն թոշակառուներ, իսկ զարգացած երկրներում յուրաքանչյուր աշխատող քաղաքացու կհասնի մի թոշակառու։ Մինչև 2050 թվականը թոշակառուների թիվը կգերազանցի 2 միլիարդը։ Ծերացող հասարակությունն անխուսափելիորեն սպառնում է բոլոր զարգացած երկրներ ին, իսկ որոշ ժամանակ անց՝ նաև  զարգացող երկրներ ին։
Այս խնդիրը պահանջում է ինտեգրված սոցիալական, տնտեսական և տեխնոլոգիական մոտեցում։ Բժշկության զարգացումը թույլ է տալիս հուսալ, որ «ակտիվ ծերություն» ունեցող տարեցների թիվը, այսինքն` երբ ծեր մարդը կարող է որոշ չափով լիարժեք կյանք վարել, կայուն կերպով կաճի։ Արտադրության ավտոմատացումը ֆիզիկական վատթար վիճակում գտնվող ծերերին հնարավորություն է տալիս աշխատել։ Շատ ոլորտներում հնարավոր է հեռավար աշխատանք, որն առավել հարմար է տարեց մարդկանց համար ։
Արտաքին հղումներ
Կատեգորիա:Մարդու զարգացում Կատեգորիա:Կենսաբանություն Կատեգորիա:Ծերացում Կատեգորիա:Ծերաբանություն Կատեգորիա:Հասարակություն Կատեգորիա:Ծերություն Կատեգորիա:Հասարակագիտություն Կատեգորիա:Մարդաբանություն Կատեգորիա:Իրավունք Կատեգորիա:Զարգացման կենսաբանություն Կատեգորիա:Կյանք Կատեգորիա:Տարիք և հասարակություն Կատեգորիա:Ժողովրդագրություն
Քրես Ուիլյամս
Քրես Ուիլյամս, (Cress Williams, ), ամերիկացի դերասան, որն առավել հայտնի է «Փախուստ բանտից» և «Տանը մոտ» հեռուստասերիալներում իր խաղացած դերերով։ Նա մարմնավորել է Ջեֆերսոն Փիրսին (Սև կայծակին) The CW հեռուստաալիքի «Սև կայծակ» հեռուստասերիալում։
Անձնական կյանք
Ուիլյամսը ծնվել է Արևմտյան Գերմանիայի Հայդելբերգ քաղաքում։ Նրա ծնողները ամերիկացի են։ Նա հաճախել է Ֆուլերթոնի քոլեջը և Լոս Անջելեսի կալիֆոռնյան համալսարանը ։ 2000 թվականի հոկտեմբերին Մալիբուում նա ամուսնացել է Սիմբի Քալիի հետ ։ Նրանք ունեն երկու երեխա և ամուսնալուծվել են 2011 թվականին։ 2013 թվականին Ուիլյամսը ամուսնացել է իր ընկերուհու՝ Քրիստեն Թորիանիի հետ ։
Կարիերա
1990 թվականին Ֆուլերթոնի քոլեջում խաղացել է Ուիլյամ Շեքսպիրի «Օթելլո» ողբերգության բեմադրությունում և մի շարք այլ բեմադրություններում ։ Ուիլյամսը 1994 թվականից սկսած նկարահանվել է մի շարք հեռուստասերիալներում, որոնցից են «Աստղային ճանապարհ. խորը տիեզերք 9», «Բևերլի Հիլս, 90210», «Նյու Յորքի ոստիկանություն», «Լոիս և Քլարկ։ Սուպերմենի նոր արկածները», «Արևի երրորդ քարը», «JAG», «Միայնակ ապրել», «Նաշ Բրիջս», «Փրովիդենս», «Օրենք ու կարգապահություն. հատուկ կորպուս», «Վերոնիկա Մարս», «Արևմտյան թև», «Տանը մոտ», «Շտապ օգնություն» և «Գրեյի անատոմիան» հեռուստասերիալները։ Նա մարմնավորել է Թալեկ'թալանին Աստղային ճանապարհ. խորը տիեզերք 9 հեռուստասերիալում ։ «Փախուստ բանտից» հեռուստասերիալում մարմնավորել է Ուաթ Մեթյուսոնին ։ «Ուրբաթ գիշերվա լույսերը» հեռուստասերիալում մարմնավորել է Օրնեթ Հոուարդին, իսկ «Հարթը Դիքսիից» հեռուստասերիալում մարմնավորել է Լեյվոն Հեյսին։
Արտաքին հղումներ
Կատեգորիա:Ամերիկացի դերասաններ Կատեգորիա:Ամերիկացի տղամարդ կինոդերասաններ Կատեգորիա:Ամերիկացի հեռուստատեսային դերասաններ
Հայսմավուրք (4688)
Ծանոթագրություններ
Կատեգորիա:Մատենադարանի ձեռագրեր
Ժամանակակից անգլերեն
Ժամանակակից անգլերեն (երբեմն՝ նոր անգլերեն ), անգլերենի ձև, որը ձևավորվել է 15-րդ դարի վերջին - 17-րդ դարի կեսերին։ Որոշ լեզվաբաններ առանձնացնում են նաև վաղ նոր անգլերենը։
Պատմություն
Նոր անգլերենի ձևավորման գործում էական դեր խաղացին 17-րդ դարի սկզբի այնպիսի տեքստեր, ինչպիսիք են Հակոբ թագավորի Աստվածաշունչը՝ Աստվածաշունչի անգլերեն թարգմանությունը, որը կատարվել է Անգլիայի թագավոր Հակոբ Առաջինի հովանու ներքո և թողարկվել է 1611 թվականին, Ուիլիամ Շեքսպիրի գործերը, որին շատ լեզվաբաններ համարում են անգլիական գրական լեզվի հիմնադիր։ Շեքսպիրին, մասնավորապես, վերագրվում է անգլերեն բազմաթիվ իդիոմատիկ արտահայտությունների ծագումը, որոնք օգտագործվում են ժամանակակից անգլերենում, ինչպես նաև անգլերենում արմատավորված նորաբանությունները։ Օրինակ՝ «swaggering gait, swagger» (ամբարտավան տեսք, ամբարտավան) բառն առաջին անգամ հանդիպում է Շեքսպիրի «Միջամառային գիշերվա երազ» պիեսում։
Անգլերենն ընդունվեց աշխարհի տարբեր շրջաններում՝ Բրիտանական կայսրության գաղութացման միջոցով, ինչպիսիք են՝ Հյուսիսային Ամերիկան, Հնդկաստանը, Աֆրիկան, Ավստրալիան և Նոր Զելանդիան։
1712 թվականին պատմության մեջ առաջին անգամ հայտնվեց մի կերպար, որն անձնավորեց Մեծ Բրիտանիան և բրիտանացիների ազգային կերպարը։ Այդ տարի է ծնվել Ջոն Բուլը՝ Ջոն Արբեթնոթի քաղաքական պամֆլետների հերոսը, որն այդ ժամանակվանից ի վեր հանդիսացել է անգլիացու երգիծական պատկերը։
Իսկ 1828 թվականին Ամերիկայում Նոյ Ուեբսթերը հրատարակեց «Անգլերենի ամերիկյան բառարանը» (An American Dictionary of the English Language), որը պարունակում էր ամերիկյան անգլերենի շատ ստանդարտներ և ներառում էր մոտ 70 հազար բառահոդված։
1795 թվականին լույս է տեսնում Լինդլի Մյուրեյի անգլերենի առաջին դասագիրքը՝ «Անգլերենի քերականությունը»։ Այս դասագիրքը գրեթե երկու դար հիմնարար դեր խաղաց անգլերենի քերականության մեջ։
Ժամանակակից անգլերենն ունի բազմաթիվ բարբառներ, որոնցով խոսում են աշխարհի շատ երկրներում, երբեմն հավաքականորեն անվանում են «անգլոսֆերա»։ Այս բարբառները ներառում են ամերիկյան անգլերենը, ավստրալիական անգլերենը, բրիտանական անգլերենը, կանադական անգլերենը, կարիբյան անգլերենը, հնդկական անգլերենը, պակիստանյան անգլերենը, նիգերիական անգլերենը, նորզելանդական անգլերենը, ֆիլիպինյան անգլերենը, սինգապուրյան անգլերենը և հարավաֆրիկյան անգլերենը։
Ըստ աշխարհի լեզուների հայտնի «Ethnologue» տեղեկագրքի՝ անգլերենով խոսում է մեկ միլիարդ մարդ ամբողջ աշխարհում ։ Անգլերենը առաջին կամ երկրորդ լեզու է շատ երկրներում, մեծ թվով բնիկ խոսողներ կան Ամերիկայի Միացյալ Նահանգներում, Միացյալ Թագավորությունում, Ավստրալիայում, Կանադայում, Նոր Զելանդիայում և Իռլանդիայում, Հնդկաստանում, Պակիստանում, Ֆիլիպիններում և Հարավային Աֆրիկայում։ Այն «ավելի շատ ոչ բնիկ խոսողներ ունի, քան ցանկացած այլ լեզու, ավելի լայն տարածում ունի աշխարհում և օգտագործվում է ավելի շատ նպատակներով, քան ցանկացած այլ լեզու։ Նրա մեծ թվով խոսողներ, գումարած՝ համաշխարհային տարածումը, անգլերենը դարձրել են ավիաընկերությունների, ծովային և բեռնափոխադրումների, համակարգչային տեխնոլոգիաների, գիտության և հաղորդակցության ընդհանուր լեզու՝ լինգվա-ֆրանկա («lingua franca»)»:
Արտաքին հղումներ
Կատեգորիա:Անգլերեն Կատեգորիա:Անգլիայի մշակույթ
Սոմբատհեյ
Սոմբատհեյ (Szombathely, Steinamanger, Sambotel, Sombotel, Kamenec), քաղաք Հունգարիայի արևմուտքում։ Բնակչությունը կազմում է 77 566 մարդ (2014)։
Աշխարհագրություն և տրանսպորտ
Սոմբատհեյ քաղաքը գտնվում է Արևմտյան Տրանսդանուբիա երկրամասում։ Մոտ 220 կմ դեպի արևմուտք Բուդապեշտի սահմանն է, իսկ 10 կմ դեպի արևելք Ավստրիայի սահմանը։ Քաղաքի միջով անցնում է Բուդապեշտ-Սեկեշֆեհերվար-Սոմբատհեյ-Գրաց երկաթուղին։ Գնացքով Բուդապեշտ գնալու համար անհրաժեշտ է մոտ 4 ժամ։ Քաղաքի միջով հոսում են երկու փոքր գետեր՝ Պերինտը և Դյոնդոշը։
Ստուգաբանություն
Քաղաքի հունգարական անունը գալիս է Szombat (շաբաթ) և hely (տեղ) բառերից, քանի որ քաղաքում ամեն շաբաթ անցկացվում էին տոնավաճառներ։ Գերմանական Steinamanger անունը բառացի թարգմանվում է որպես «քարերի դաշտ»։ Այն հնարավոր է, որ վերաբերում է հռոմեական Սավարիա քաղաքի ավերակներին, կամ միգուցե ակնարկում է 458 թվականի երկրաշարժը, որի հետևանքով քաղաքը լիովին ավերվել է։
Պատմություն
Սոմբատհեյը Հունգարիայի ամենահին քաղաքն է։ Այն հիմնադրել են հռոմեացիները մ.թ.ա. 45 թվականին Սավարիա անվան տակ և եղել է Պանոնիա նահանգի մայրաքաղաքը։ Քաղաքում կառուցվել է կայսերական նավահանգիստ, ամֆիթատրոն։
Քաղաքը ծաղկել է Կոնստանդին Մեծի օրոք, ով այցելել է Սավարիա մի քանի անգամ։ Քաղաքում կառուցվել են նոր շենքեր, թատրոններ և եկեղեցի։ Ըստ վարկածներից մեկի այստեղ է ծնվել Մարտին եպիսկոպոսը (իսկ մեկ այլ վարկածի ծնվել է Պանոնհալմում)։ Վալենտինիանոս III-ի օրոք Պանոնիան նվաճվել է։ 458 թվականին հզոր երկրաշարժի հետևանքով Սավարիան ավերվել է։
5-8-րդ դարերում այստեղ ապրել են սլավոնական ազգերը։ 1242 թվականին մոնղոլները քաղաքը ավերել են, սակայն այն արագ վերակառուցվել է և 1407 թվականին ստացել է թագավորական ազատ քաղաքի կարգավիճակ։ Օսմանյան թուրքերը երկու անգամ ներխուժել են քաղաք։ Առաջին անգամ 1664 թվականին թուքերը պարտությունից հետո ստիպված են եղել նահանջել։ 1683 թվականին Սոմբատհեյը փրկվել է պարսպապատերի շնորհիվ։
1772 թվականին քաղաքում կառուցվել է վարժարան։ Հինգ տարի հետո Սոմբատհեյը դարձել է եպիսկոպոսի նստավայր։ Այստեղ կառուցվել է մայր տաճար, բազմաթիվ շենքեր և շինություններ։ 1809 թվականին քաղաքը Նապոլեոն Բոնապարտը գրավել է։ 1849 թվականի հեղափոխության ժամանակ ապստամբները պաշտպանել են Սոմբատհեյը, սակայն քաղաքի մերձակայքում մարտական գործողություններ տեղի չեն ունեցել։ 1865 թվականին քաղաքում կառուցվել է երկաթուղի։
Առաջին համաշխարհային պատերազմից հետո Հունգարիան կորցրել է իր տարածքի մի մասը, իսկ Սոմբատհեյը դարձել է սահմանամերձ քաղաք։ Երկրորդ համաշխարհային պատերազմի ժամանակ քաղաքը ենթարկվել է ռմբակոծության։ Հետպատերազմյան ժամանակ այստեղ կառուցվել են մի շարք ձեռնարկություններ։
Քաղաքի թաղամասերից «YoshkarOla»-ն իր անվանումը ստացել է ի պատիվ Յոշկար Օլա քույր քաղաքի։ Իր հերթին Յոշկար Օլայի թաղամասերից մեկը կրում է «Սոմբատհեյ» անվանումը։
Սպորտ
Քաղաքում հիմնվել է Հալադաշ ֆուտբոլային ակումբը։ Այն Հունգարիայի 2008/2009 առաջնության բրոնզե մեդալակիրն է։
Մշակույթ
1962 թվականին քաղաքում հիմնվել է սիմֆոնիկ նվագախումբ։
Արտաքին հղումներ
Կատեգորիա:Հունգարիայի քաղաքներ Կատեգորիա:Հունգարիայի բնակավայրեր
VIII բանակ (Օսմանյան կայսրություն)
Առաջին աշխարհամարտ
1917-ի հունիսին Օսմանյան կայսրության երիտթուրքական եռապետներից մեկը՝ ռազմական նախարար Էնվեր փաշան ստեղծեց և գործի դրեց «Յըլդըրըմ» բանակախումբը, որը հայտնի է նաև «Կայծակ» բանակախումբ անվամբ։ Բանակախմբի հրամանատարն էր Գերմանական կայսերական բանակի գեներալ Էրիխ ֆոն Ֆալքենհայնը՝ de:Erich von Falkenhayn։ Էնվեր փաշան «Յըլդըրըմ» բանակախումբն ուժեղացրեց լրացուցիչ օսմանյան զորամասերով, որոնք փոխադրվեցին Առաջին համաշխարհային պատերազմի Արևելաեվրոպական ռազմաբեմից, մասնավորապես՝ Գալիցիայից, Ռումինիայից և Թրակիայից ։
«Յըլդըրըմ» բանակախմբի կազմավորումից հետո էական ուժեր տեղափոխվեցին դեպի Սիրիա և Պաղեստին, որտեղ շարունակում էր պաշտպանական դիրքեր գրավել Օսմանյան կայսրության IV բանակը։ Արդեն իսկ Պաղեստինում էին ծավալվել Օսմանյան կայսրության III, VII, XVI, XLIV հետևակային դիվիզիաները, մինչդեռ ժամանեցին XXVI, XXVII, LIII դիվիզիաները։ III, VII, XVI, XLIV հետևակային դիվիզիաները Դարդանելի ճակատամարտում՝ Gallipoli campaign, իսկ III հեծելազորային դիվիզիան կռվել էր Կովկասյան ռազմաճակատում՝ Caucasian Campaigns ։
1917-ի հոկտեմբերի 2-ին ռազմական նախարար Էնվեր փաշան ստեղծեց և գործի դրեց նոր Ութերորդ բանակը, որի հրամանատարն էր Ֆրիդրիխ Քրեսս ֆոն Քրեսենշթայնը, և այդ բանակը ուղարկեց ծավալվելու «Յըլդըրըմ» բանակախմբի կազմի մեջ՝ Յոթերորդ բանակի հետ միասին, որի հրամանատարն էր Մուստաֆա Քեմալ փաշանl ։ Թվով յոթ հետևակային դիվիզիա և մեկ հեծելազորային դիվիզիա, որոնք արդեն ծառայում էին այդ տարածաշրջանում, կազմում էին նորաստեղծ Ութերորդ բանակը։ Դրանք էին III, VII, XVI, XLIV, XXVI, XXVII, LIII հետևակային դիվիզիաները և III հեծելազորային դիվիզիան  ։
VIII բանակի կազմը 1917-ի սեպտեմբերին՝ ըստ ռուսական աղբյուրների
VIII բանակը կազմավորվել է 1917-ի սեպտեմբերին՝ IV բանակի զորքերի մի մասի հիման վրա։ VIII բանակը մարտնչել է Պաղեստինյան ռազմաճակատում, մշտապես հալվելով մարտերում։
Մարտական կազմը 1918-ի հունվարին
1918-ի հունվարին Ութերորդ բանակը հետևյալ մարտակազմն ուներ.
VIII բանակի կազմը 1918-ի փետրվարի 25-ի դրությամբ՝ ըստ ռուսական աղբյուրների
1918-ի փետրվարի 25-ի դրությամբ VIII բանակի կազմի մեջ մտնում էին՝
VIII բանակի ջախջախումը 1918-ի սեպտեմբերին
1918-ի սեպտեմբերին VIII բանակը լիովին ջախջախվեց Մեգիդդոյի ճակատամարտի ընթացքում և դադարեց գոյություն ունենալ։
Մարտական կազմը 1918-ի սեպտեմբերին
1918-ի սեպտեմբերին Ութերորդ բանակը հետևյալ մարտակազմն ուներ.
Մարտական կազմը 1918 թվականի նոյեմբերին
1918 թվականի նոյեմբերին Ութերորդ բանակը հետևյալ մարտակազմն ուներ.
Աղբյուրներ
Կատեգորիա:Արևմտյան Հայաստանն Առաջին համաշխարհային պատերազմում Կատեգորիա:Օսմանյան կայսրության զինված ուժեր Կատեգորիա:Ռազմական պատմություն Կատեգորիա:Թուրքիայի զինված ուժեր Կատեգորիա:Օսմանյան կայսրության դաշտային բանակներ Կատեգորիա:Օսմանյան կայսրության զորամասեր և զորամիավորումներ Առաջին համաշխարհային պատերազմում Կատեգորիա:Դամասկոսի պատմություն Կատեգորիա:Առաջին համաշխարհային պատերազմում Օսմանյան կայսրության ռազմական միավորներ և կազմավորումներ Կատեգորիա:Օսմանյան կայսրությունն Առաջին համաշխարհային պատերազմում
Ամորֆա
Ամորֆա (Amórpha), բակլազգիների ընտանիքի թիթեռնածաղկավորների ենթաընտանիքին պատկանող, մինչև 4-6 մ բարձրությամբ տերևաթափ թուփ է։ Հայրենիքը Հյուսիսային Ամերիկան է։
Գիտական անվանումը ծագել է ἄμορφος - տգեղ, այլանդակ բառից։
Տարածում և էկոլոգիա
Բնական պայմաններում աճում է հարավային Կանադայում, ընդհանուր առմամբ ընդգրկում է ողջ ԱՄՆ-ի տարածքը, Մեքսիկայի հյուսիսային շրջանները։ Ժամանակի ընթացքում ադապտացվել է Եվրոպայի և Ասիայի կլիմային և պայմաններին։
Կարող է հարմարվել ցանկացած հողի մեջ։ Բավականին չորադիմացկուն է։
Կենսաբանական նկարագիր
Տերևները բարդ փետրաձև են, մինչև 45 սմ երկարությամբ։ Կոթունները կարճ են։
Ծաղիկները մուգ մանուշակագույնից մինչև սպիտակ, հավաքված հուրաններում։
Տեսակներ
Ամորֆա դասը ընդգրկում է մոտ 15 տեսակ, նրանցից մի քանիսը ։
Տաքսոնոմիա
Դասը մտնում է ցեղի  ենթաընտանիքի  ընտանիքի  կարգի մեջ։
Գրականություն
Կատեգորիա:Բակլազգիներ
Սանտա Մարինա
Սանտա Մարինա (Santa Marina), կոմունա Իտալիայում։ Գտնվում է Կամպանիա մարզում՝ Սալեռնո գավառում ։ Բնակչությունը կազմում է 3292 մարդ, բնակչության խտությունը կազմում է 117 մարդ/կմ²։ Զբաղեցնում է 28 կմ² մակերես։ Փոստային ինդեքս՝ 84067, 84070 հեռախոսային կոդ՝ (+39) 0828։
Ժողովրդագրություն
Բանական աճ։
Ուսուլիներ
Ուսուլիներ (الاصولية‎), Իսլամական իրավաբանության հիմքերի հետևորդների կամ ուսուլ ալ-ֆիկհի (أصول الفقه) դպրոցի ներկայացուցիչներ, այստեղից գալիս է նրանց անունը։ Տասներկուական շիականության երեք հիմնական դպրոցներից է (ուսուլիներ, ախբարիներ և շեյխիներ)։ Գոյություն ունեն երկու հիմնական ժամանակահատվածներ, երբ տեղի են ունեցել կրոնական մտորումներ և խմբերի ու ուղղությունների արագ զարգացում։
Առաջին փուլ
750-950 թվականներին Իրաքում, մասնավորապես Քուֆայում և Բաղդադում շիաների ընդհանուր ուղղությունը սկսել է ճյուղավորվել։ Ժամանակի ընթացքում շիիզմը բաժանվեց երեք խոշոր խմբերի. Նրանք, որոնք պաշտպանում էին քաղաքական գործողությունները (زيدية՝ զեյդականներ), որոնք քաղաքական առումով հանդարտ էին (شيعة اثنا عشرية՝ տասներկուականներ) և նրանք, որոնք հարում էին էզոտերիկ և գնոստիկ գաղափարների (إسماعيلية՝ իսմայիլականներ)։
Երկրորդ փուլ
Կրոնական խմբավորումների արագ զարգացման երկրորդ փուլը սկսվեց 15-րդ դարում։ Այս ընթացքում կիսամահիկի լայնությամբ, որը ձգվում է հարավարևմտյան Իրանից և արևելյան Իրաքից մինչև հյուսիսարևմտյան Իրան և Փոքր Ասիա և ընդհուպ մինչև հյուսիսային Սիրիա կար կրոնական աշխուժության խմորումը, որոնցից շատերը պետք է նկարագրվեն չափավոր շիաների կողմից որպես «ծայրահեղականներ»՝ Ղուլու՝ Ալիի դերի չափազանցման պատճառով։ Բայց խմբերից շատերը հարգում էին բոլոր 12 իմամներին։ Այս կրոնական ակտիվությունը ներառում է Մուշաշաներին, որոնք բնակվում են Իրանի հարավ-արևմուտքում, Կարա-կոյունլուների կրոնական գաղափարները, նոր ծագող Սաֆավիների (Սեֆյաններ) շարժումը Արդաբիլում, Բեկթաշիների ուղղությունը Փոքր Ասիայում և Ալավիները՝ նուսայրիները հյուսիսային Սիրիայում։ Այս շարժումներից որոշները՝ Մուշաշան և Սաֆավին, ներթափանցել են ուղղափառ 12-ական շիականություն և ազդել են նրա վրա։ Բայց մյուսները բաժանվել են առանձին կրոնական շարժումների՝ ալավիներ կամ նուսայրիներ, Ահլ ալ-Հակ խմբերը և Բեկթաշիներ։
Իսնաաշարիականները կամ 12-ականները շիականության ամենամեծ խումբն է այսօր աշխարհում։ 12-ականների մեծամասնությունը պատկանում է ուսուլիների դպրոցին։ Այնուամենայնիվ կան քիչ թվով 12-ականներ, որոնք պատկանում են ախբարիների և շեյխիների դպրոցներին։
Համեմատություն ախբարիների հետ
Ախբարիների դպրոցը ներկայացրել է 12-ական շիականության գաղափարական հոսանքը նրա ամենավաղ օրերից առաջինը հանդես եկավ որպես առանձին շարժում սկսած Մոլլա Մուհամմադ Ամին Աստարաբադիի գրություններից։ Այն մեծ ազդեցություն ունեցավ ուշ Սեֆյանների և հետ-սեֆյան շրջանում, բայց անկում ապրեց Ուսուլի մուջթահիդների կողմից Ղաջարիների դարաշրջանի սկզբում։
Ախբարիների շարժումը ժխտումն էր այն ամբողջ ռացիոնալիստական սկզբունքների որոնց վրա իջթիհադը (اجتهاد) և ամբողջ շիա իրավական համակարգը հենվում էր։ Որոշ ախբարիներ ավելի հեռու գնացին և ժխտեցին շիական գաղափարախոսությունների մութազիլիական կամ ռացիոնալիստական հիմքերը նույնպես։ Գործնականորեն սա նշանակում էր շարժում սունի իրավական համակարգի սկզբունքների դեմ՝ իմամներով, ովքեր իրենց վրա էին վերցնում սուննի իրավական դպրոցների հիմնադիրների դերը, և նույնիսկ Աշարիների դերի դեմ աստվածաբանության մեջ։ Այլ խոսքերով երբ դա հաջողվում էր այն ավելի մոտ էր բերում շիաներին սուննիականությանը և հետաքրքիր է նշել, որ Նադիր շահի փորձը Շիականությունը դարձնել սուննիական իրավական հինգերորդ դպրոց համընկավ այն ժամանակաշրջանի հետ և ախբարիները իրենց ազդեցության բարձրակետում էին։ Հեռանալով Ուսուլիների ռացիոնալիստական հիմքերից Ախբարիների մեծ մասը հարեցին գիտելիքի ոչ ռացիոնալիստական ուղուն ինչպես օրինակ քաշֆը (كشف)՝ գիտելիքի ներըմբռնողական բացահայտումը և Թաքնված գիտելիքները։
Իրավունքի և ուսմունքների աղբյուրներ
Սկզբնական շրջանում գոյություն չունեին մեծ տարբերություններ 2 դպրոցների միջև։ Հիմնական տարբերությունները հետևյալն են.
Գրականություն
Կատեգորիա:Շիա իսլամ Կատեգորիա:Ջաֆարիականություն Կատեգորիա:Ֆաթվաներ
ԱՌ1Ա (ՀԿՌՀ)
ԱՌ1Ա՝ չինական արտադրության համազարկային կրակի ռեակտիվ համակարգ։
Ընդհանուր բնութագիր
ԱՌ1Ա համակարգերը նախատեսված են հակառակորդի կենդանի ուժի, թույլ զրահավորված (կամ զրահապատում չունեցող) թիրախների, հրետանային միջոցների և այլ թիրախների ոչնչացման համար։ ԱՌ1Ա համակարգերը համազարկով, կամ մենահատ կրակում են ստանդարտ 300 մմ-անոց հրթիռներ։
Արտադրություն
ԱՌ1Ա ՀԿՌՀ-երի արտադրությունը սկսվել է 2009 թվականից և շարունակվում է մինչ օրս։ Արտադրող կազմակերպությունը չինական ՆՕՐԻՆԿՈ ընկերությունն է։ ԱՌ1Ա համակարգերը հավաքվել են ռուսական Սմերչ համակարգերի բազայի հիման վրա։
Տեխնիկական տվյալներ
ԱՌ1Ա համակարգերն ունեն ավելի արդիականացված պարամետրեր, քան Սմերչը։ Այս համակարգի մեքենայի մարտական քաշը 42.5 տոննա է։ Այն հավաքված է 8X8 անվավոր թափքի շասսի վրա։ Մեքենայի երկարությունը կազմում է 12 մ, լայնությունը 3 մ, իսկ բարձրությունը 3 մ։ Մեքենան սնուցվում է դիզելային շարժիչով զարգացնելով 500 ձիաուժ հզորություն։ Մեքենան զարգացնում է առավելագույնը 60 կմ/ժ արագություն։ Այս համակարգերի վառելիքի պաշարը կազմում է շուրջ 650 կմ։
Մարտական տվյալներ
ԱՌ1Ա համակարգը ղեկավարվում է անձնակազմի 4 անդամների կողմից։ ԱՌ1Ա համակարգի հրթիռների քանակը 10-ն է՝ տրամաչափը ստանդարտ 300 միլիմետր։ Հրթիռների մեկնարկային քաշը կազմում է 840 կգ, իսկ մարտագլխիկների քաշը շուրջ 200 կգ։ ԱՌ1Ա համակարգի բոլոր հրթիռները արձակվում են ընդամենը 1 րոպեի ընթացքում։ ԱՌ1Ա համակարգերի հեռահարությունը հասնում է 120-130 կիլոմետրի։ Այս համակարգերը համարվում են գերճշգրիտ, քանի որ շեղում գրեթե չունեն։ Այս համակարգերի հիմնական առավելությունը նրա վերալիցքավորման ժամանակն է։ Այս հրթիռները վերալիցքավորվում են 15-20 րոպեների ընթացքում, քանի որ լիցքավորվում են կոնտեյներային տարբերակով։ ԱՌ1Ա համակարգերը գործում են -22-+55C ջերմաստիճանային պայմաններում։
Հայաստանի Սպառազինությունում
ԱՌ1Ա ՀԿՌՀ-երը գտնվում են Հայաստանի Հանրապետության զինված ուժերի սպառազինության մեջ։ Ըստ ռուսաստանյան «Զենքի համաշխարհային առևտրի վերլուծության կենտրոն»-ի ամենամյա զեկույցի, Հայաստանը 2012 թվականին ձեռք է բերել 6 միավոր կայան Չինաստանից։ Համաձայան կենտրոնի տվյալների` պայմանագիրը հավանաբար կնքվել է դեռ 2010 թվականին, իսկ մատակարարումը ավարտվել 2012 թ.-ին։ Գործարքի արժեքը գնահատվում է 50 մլն. ԱՄՆ դոլար։
Ծանոթագրություններ
Կատեգորիա:Հրթիռային զենք
Մայիսի 15-ի միջադեպ
Մայիսի 15-ի միջադեպ (五・一五事件), 1932 թվականի մայիսի 15-ին Ճապոնիայում ռազմական հեղաշրջման փորձ, որը ձեռնարկել է Ճապոնիայի կայսերական նավատորմի սպաների խումբը՝ Ճապոնիայի կայսերական բանակի կադետների և «Արյան լիգա» ուլտրաազգայնական կազմակերպության քաղաքացիական կողմնակիցների աջակցությամբ։ Վարչապետ Ինուկաի Ցույոսին գնդակահարվել է նավատորմի 11 սպաների կողմից, որոնք, ներկայանալով տրիբունալի առջև, դատապարվել են բանտարկության ոչ երկար ժամկետների։
Նախադրյալներ
1930 թվականին Լոնդոնի ծովային պայմանագիրը ստորագրելուց հետո Ճապոնիայի կայսերական նավատորմի չափը սահմանափակվել է, որը խթանել է երիտասարդ սպաների շարժման աճի, որոնք ցանկանում էին տապալել կառավարությունը և ռազմական բռնապետություն հաստատել։ Դավադիրները կապ են հաստատել «Սակուրակայ» ընկերության և «Արյան լիգա» արմատական կազմակերպության հետ՝ ուլտրաազգայնական Նիսշյո Ինոուեի ղեկավարությամբ, որոնք հավատարիմ էին «Շյովայի վերականգնման» գաղափարին՝ կայսեր անսահմանափակ իշխանություն շնորհելուն։ 1932 թվականին «Արյան լիգա» ընկերության անդամներին հաջողվել է սպանել ֆինանսների նախկին նախարար Ձյուննոսկե Ինոուեին և «Միցուիի» գլխավոր տնօրեն Տակումուին։
Հեղաշրջում
Մայիսի 15-ին բանակի կադետների և աջերի աջակցությամբ (որոնցից են եղել Շյումեյ Օկավան և Միցուրու Տոյաման) սկսվել է դավադիրների գործողությունը։ Վարչապետի նստավայր ներխուժել են տասնմեկ երիտասարդ սպա (շատերը 20 տարեկանից ոչ ավելի են եղել), որոնք գնդակահարել են Ինուկաի Ցույոշիին, որը փորձել էր ապստամբների հետ երկխոսության դուրս գալ, սակայն մերժում է ստացել։
Սկզբնապես ապստամբության պլանն իր մեջ ներառել է նաև մեկ օր առաջ Տոկիո ժամանած Չարլի Չապլինի սպանությունը. Չապլինը պետք է ներկա գտնվեր պաշտոնական ընդունելությանը, և նրա սպանությունն ԱՄՆ-ի և Ճապոնիայի հարաբերությունների մեջ լարվածություն կառաջացներ, որը, դավադիրների կարծիքով՝ միայն կուժեղացներ ճապոնական հասարակությունը ։ Այդ ժամանակ Չապլինը վարչապետի որդու հետ սումոյի խաղի է եղել։
Հարձակումներ են իրականացվել նաև Ճապոնիայի մամուլի նախարար-պահապան Մակինո Նոբուակիի և «Ռիկկեն Շեյուկայ» կուսակցության նախագահ և նախկին վարչապետ Սայոնջի Կիմմոտիի, «Միցուբիսի» բանկի գլխավոր գրասենյակի և մի քանի ձեռքի նռնակներ են նետվել էլեկտրական ենթակայանների վրա։
Գիտակցելով, որ իրենց գործողությունները լայն աջակցություն չեն ստացել և հեղաշրջման փորձը չի ստացվել, դավադիրները տաքսիներով գնացել են ոստիկանության շտաբի մոտ և առանց որևէ դիմադրության հանձնվել քեմփեյթային։
Հետևանքներ
Վարչապետ Ցույոշիին գնդակահարած 11 սպաները կանգնել են ռազմական տրիբունալի առջև, սակայն մինչ դատավճռի կայացումը դատարանը հանրագիր է ստացել, որը ստորագրվել էր 350 հազար մարդու արյունով ամբողջ Ճապոնիայում՝ ի նշան մեղադրյալների հայացքների հետ համերաշխության և կայսրին նվիրվածության։ Ավելի ուշ դատարանին նամակ էին ուղարկել Նիիգատայի 11 պատանի, որոնք ցանկանում էին գլխատվել սպաների փոխարեն, ծրարում եղել են յոթ մատեր, որոնք կտրվել են ի նշան նրանց մտադրությունների լրջության ։
Մագնիսական ընկալունակություն
Մագնիսական ընկալունակության արժեքները որոշ նյութերի համար
Մագնիսական ընկալունակություն- նյութի մագնիսական մոմենտի (մագնիսացվածության) և մագնիսական դաշտի կապը բնութագրող ֆիզիկական չափազուրկ մեծություն։
\chi
Մայիսի 15-ի միջադեպ
Արտաքին հղումներ
Կատեգորիա:Ճապոնիայի քաղաքականություն Կատեգորիա:Տոկիոյի պատմություն Կատեգորիա:Հայտնիների սպանություններ
Մագնիսական ընկալունակություն
Մագնիսական ընկալունակության արժեքները որոշ նյութերի համար
Մագնիսական ընկալունակությունը դիամագնիտիկայի և պարամագնիտիկայի համար քիչ է և նրա մեծությունը կազմում է ընդ որում նա պրակտիկորեն կախված չէ մագնիսական սաշտի լարվածությունից։ Ֆերոմագնետիկայում մագնիսական ընկալունակությունը կարող է հասնել շատ մեծ արժեքների մի քանի տասնյակից մինչև հազարների,ընդ որում նկատվում է նրա ուժեղ կախվածությունը դաշտի լարվածությունից։ դրա համար .հարմարավետության համար օգտագործում են դիֆերենցիալ մագնիսական ընկալունակություն ,որը հավասար է միավոր ծավալում նյութի լարվածության դաշտի ածանցյալին։ Դաշտի բացակայության դեպքում ֆերոմագնետիկայի մագնիսական ընկալունակությունը 0 ից տարբեր է :Մեծացնելով դաշտի լարվածությունը մեծության զգայունությունը մեծանում է,մինչև չի հասնում մաքսիմում արժեքին,որից հետո նորից փոքրանում է։
Ծավալային մագնիսական ընկալունակությունը հավասար է նյութի միավոր ծավալի I մագնիսացման և մագնիսացնող դաշտի Η լարվածության հարաբերությանը՝ н=I/Η։ Նյութի 1 կգ-ի (կամ 1 գ-ի) մագնիսական ընկալունակությունը կոչվում է տեսակարար, իսկ 1 մոլինը՝ մոլային։ ։ (кц = dl/dH); Ֆեռոմագնիսի մագնիսական ընկալունակությունը H=0 դեպքում զրո չէ, այլ ունի На արժեքը, որը կոչվում է սկզբնական մագնիսական ընկալունակությու։ Η-ի մեծացմանը զուգընթաց մագնիսական ընկալունակությունը աճում է, հասնում առավելագույն արժեքի, այնուհետև նվազում։ κ (Η) կորի տեսքը պայմանավորված է ֆեռոմագնիսական նյութերի մագնիսացման բարդ մեխանիզմով։ Մագնիսական ընկալունակությունը, իբրև կանոն, կախված է ջերմաստիճանից։
Կատեգորիա:Քիմիա Կատեգորիա:Ֆիզիկա
Չինական ծնծղա
Չայնա ծնծղա (China cymbal), հարվածային գործիք, ծնծղաների տեսակ։ Առաջացել է գոնգից։
Չայնա ծնծղայի անվանումը գալիս է նրա ձևից, որը նման է չինական Bo երաժշտական գործիքին։
Չայնա տեսակի ծնծղաները հաճախ հանդիպում են ռոք երաժշտության տարբեր մեկնաբանություններում, մասնավորապես, ծանր մետալ (Metal) և տրեշ մետալ (thrash metal)։ Այն հաճախ օգտագործվում է ջազ ֆյուժն (Jazz fusion) և լատինաամերիկյան (Latin) երաժշտության մեջ։
Չայնա ծնծղայի անվան տակ նաև պատրաստվում են գմբեթի ձևով և մարմնի կորությամբ տարբերվող Swish և Pang սկավառակներ։
Սկավառակը արձակում է բարձր, կտրուկ, թեթևակի կեղտոտ ձայն, որն օգտագործվում է հատկապես ստակկատոյի հզոր շեշտադրումներ ստեղծելու համար։ Սակայն սկավառակը կարող է օգտագործվել նաև Ride պարտիայի համար։
Սկավառակի չափերը 14-22 դյույմ են, փոքր սկավառակներին անվանում են splash-china։
Այս սկավառակների միջև եղած տարբերությունը գլանաձև կամ կիսակոնաձև գմբեթն է։ Սկավառակի եզրը շրջված է դեպի վեր, այսինքն՝ հակառակ մարմնի ճկման հիմնական ուղղությանը։
Այս սկավառակները օգտագործվում են ինչպես հարվածային գործիքների խմբում, այնպես էլ՝ իբրև զուգադիր սկավառակներ։
Ծանոթագրություններ
Կատեգորիա:Հարվածային երաժշտական գործիքներ Կատեգորիա:Չինական երաժշտական գործիքներ
Լուսին և վեցպենսանոց
«Լուսին և վեցպենսանոց» (The Moon and Sixpence), Սոմերսեթ Մոեմի վեպը, որում հեղինակը առաջին դեմքով ներկայացնում է գլխավոր հերոսի՝ Սթրիքլենդի մտքերի և հոգու փոփոխության պատմությունը։ Վերջինս անսպասելիորեն լքում է իր ընտանիքը, որպեսզի բավարարի նկարիչ դառնալու իր ցանկությունը։ Պատմության հիմքում մասամբ ընկած են իմպրեսիոնիստ նկարիչ Պոլ Գոգենի կենսագրության դրվագները։
Բովանդակություն
Վեպը հիմնականում գրված է հեղինակի տեսանկյունից։ Նա առաջին անգամ հանդիպում է Սթրիկլանդին նրա կնոջ միջոցով։ Սթրիկլանդը աչքի էր ընկնում իր ոչ ուշագրավ տեսքով։ Գրքի որոշ գլուխներ ամբողջությամբ ներկայացնում են հեղինակի հիշողությունները, որոնք ընտրողաբար խմբագրված են կամ միացված են իրար։ Սթրիկլանդի մասին հատվածները այնպես են ներկայացված, որ ցույց տան գլխավոր հերոսի ով լինելը, քանի որ նա հիշատակվում է որպես քչախոս մարդ, ով ավելի հակված էր օգտագործելու ժեստեր և շարժումներ։ Սթրիկլանդը բորսայի միջնորդ էր, ով ապրում էր Լոնդոնում XIX դարի վերջին XX դարի սկզբին և ուներ բարեկեցիկ կյանք։ Վեպի սկզբում նա լքում է իր ընտանիքը և գնում Փարիզ։ Նա այնտեղ ապրում է աղքատ, ուրիշների նկատմամբ անտարբեր, բայց արտիստին բնորոշ կյանքով։ Նա նկարիչ է, ապրում է խղճուկ հյուրանոցում և դառնում է հիվանդությունների և քաղցի զոհ։ Չնայած այդ ամենին՝ Սթրիկլանդը ոչ մի ֆիզիկական անհարմարավետություն չի զգում և անտարբեր է շրջապատի նկատմամբ։ Նրան մեծապես օժանդակում է հեղինակի ընկերը՝ հոլանդացի նկարիչ Դիրկ Սթրովը, ով, լինելով աննշան արտիստ և միաժամանակ ֆինանսապես ապահովված մարդ, միանգամից նկատում է Սթրիկլանդի հանճարը։ Այնուհետև, երբ Դիրկը օգնում է Սթրիկլանդին դուրս գալ կյանքի համար անբարենպաստ պայմաններից, նրա կինը՝ Բլանշը, լքում է Դիրկին հանուն Սթրիկլանդի։ Սակայն Սթրիկլանդը բացատրում է Բլանշին, որ իր բուն նպատակը միայն բնորոդուհի ունենալն է, այլ ոչ թե ընկերակից։ Բայց Բլանշը չի լքում նրան։ Հետագայում Սթրիկլանդը չի արժևորում այդ կնոջ քայլը։ Որոշ ժամանակ անց Բլանշը ինքնասպանություն է գործում.ահա ևս մեկ պատահական զոհ Ստրիկլանդի ինքնանպատակ արվեստի և գեղեցկության որոնման ճանապարհին.առաջին զոհը նրա բարեկեցիկ ընտանիքն էր։ Փարիզյան կյանքից հետո պատմությունը շարունակվում է Թաիթի կղզում։ Սթրիկլանդը արդեն մահացել է, և այնտեղ հեղինակը փորձում է կտորներով հավաքել նրա կյանքի պատմությունը՝ հիմնվելով այլոց պատմությունների վրա։ Նա իմանում է, որ Սթրիկլանդն Թաիթիում կրկին ամուսնացել է, ունեցել է երկու երեխա և ամբողջապես տրվել է նկարելուն։ Պարզվում է, որ մինչև Թաիթի մեկնելը նա կարճ ժամանակով բնակվել է Ֆրանսիայի նավահանգիստ Մարսելում։ Թաիթիում ապրել է մինչև կյանքի վերջը և մահացել բորոտությունից։ Սթրիկլանդը թողել էր բազմաթիվ նկարներ, բայց նրա գլուխգործոցները՝ նկարված Թաիթիի իր տան պատերին, կրակի էին մատնվել նրա կնոջ կողմից՝ Սթրիքլանդի վերջին պատվիրանի համաձայն։
Նախապատմություն
Հեղինակին ոգեշնչել է նկարիչ Պոլ Գոգենի կյանքի պատմությունը, ով պրիմիտիվիզմի հիմնադիրն է կերպարվեստում։ Հիմնական տարբերությունը Գոգենի (Gauguin) և Սթրիկլանդի (Strickland) միջև այն է, որ Գոգենը ֆրանսիացի է, ոչ թե անգլիացի։ Մինչ Մոեմը (Maugham) նկարագրում է Սթրիկլանդին որպես չափազանց անտեղյակ իր ժամանակակիցների ստեղծագործություններին, Գոգենն իրականում քաջատեղյակ էր նրանց արվեստին, և նրա ստեղծագործությունները ցուցադրվել են այլ իմպրեսիոնիստների աշխատանքների հետ։ Բացի այդ՝ 1880-ականներին նա ապրել է Վան Գոգի հետ հարավային Ֆրանսիայում։
Վերնագրի մասին
Որոշ աղբյուրների համաձայն՝ ստեղծագործության վերնագիրը, որը գրքում ամբողջապես բացահայտված չէ, վերցված է «Ստրկություն մարդկային» (Of Human Bondage ) գրքից, որտեղ վեպի գլխավոր հերոսը՝ Ֆիլիպ Քերին (Philip Carey), նկարագրվում է հետևյալ կերպ. « Այնքան զբաղված է լուսնին ձգտելով, որ չի նկատում իր ոտքի մոտ ընկած վեցպենսանոցը»։ 1956 թ. Մոեմի նամակներից մեկում գրում է. « Եթե դու նայես գետնին վեցպենսանոցը գտնելու ակնկալիքով, դու վերև չես նայի և բաց կթողնես լուսինը» ։